Hei, denne artikkelen er over ett år gammel og kan inneholde utdatert informasjon

(Dagbladet): Kristiansund har fått en grei start på årets Eliteserie med sju poeng på sju kamper.

I fjor endte det med en ultrasterk 7. plass for Kristiansund, i deres første Eliteserie-sesong noensinne.

Hvis de klarer å bli bedre enn nummer sju i år vil det medføre at de klarer å opprettholde en ganske vill statistikk. Siden klubben ble etablert høsten 2003, har de hatt kontinuerlig fremgang i tabellplassering hvert år. Sjekk bare denne lista:

GLEDE: Det har vært mye glede og jubel for Kristiansund de siste årene. Her feirer spillere og fans scoring mot Rosenborg andre serierunde, i kampen som endte 2-2 på Lerkendal. Foto: Ole Martin Wold / NTB scanpix Vis mer

2004: 2. plass i 3. divisjon

2005: 1. plass i 3. divisjon

2006: 7. plass i 2. divisjon

2007: 5. plass i 2. divisjon

2008: 4. plass i 2. divisjon

2009: 3. plass i 2. divisjon

2010: 2. plass i 2. divisjon

2011: 2. plass i 2. divisjon

2012: 1. plass i 2. divisjon

2013: 9.. plass i 1. divisjon

2014: 4. plass i 1. divisjon

2015: 3. plass i 1. divisjon

2016: 1. plass i 1. divisjon

2017: 7. plass i Eliteserien

- Ingenting er umulig i fotball, men på et eller annet tidspunkt vil den kurven få seg en knekk, sier Kristiansund-trener Christian Michelsen til Dagbladet.

- Vi er ikke så opptatt av om statistikken brytes i år eller om fem år, vi er opptatt av å vise at vi er gode nok til å spille i Eliteserien i 2019. Det er langt frem dit, det er en lang sesong, men om det viser seg på tampen av året at kurven har fått seg en knekk, men at vi fremdeles holder oss, så er det mer enn godt nok, sier Michelsen.

Han legger til at han tror det er morsommere å se på statistikken for journalister enn det er for de som jobber i Kristiansund.

Dagbladet-kommentator Morten Pedersen mener det ikke er en styrke for Eliteserien hvis Kristiansund blir bedre enn i fjor, og tror de kommer til å få det tøffere i år.

- Hvis Kristiansund blir bedre enn nummer syv i Eliteserien, da er Eliteserien alvorlig sjuk, sa Pedersen i Dagbladets TV-sending om tabelltips for 2018.

Uavgjortkonger

I helgens kamp mot Tromsø fikk Kristiansund med seg ett sterkt bortepoeng. Sammen med Stabæk er de seriens uavgjortkonger så langt med fire poengdelinger.

- Vi blir stilt overfor de samme utfordringene i år som vi ble i fjor. Årets sesong ligner på fjorårets. Vi har ett år med erfaring, og forventningene er kanskje skrudd høyere opp i forhold til i 2017, men det klarer vi å leve med, sier Michelsen.

Dårligst i treningskampene

Før sesongstart var det noe skepsis til Kristiansund, da de var laget med dårligst snitt i treningskampene.

- Jeg er glad det ikke ble delt ut noen poeng der. Det gikk litt opp og ned, akkurat sånn som treningskampene skal være, sier Michelsen, og legger til:

- Målet vårt er uansett å spille Eliteserien i 2019 også.

Eliteserien Brann 7 6 1 0 12 - 2 19 Rosenborg 7 4 2 1 11 - 4 14 Haugesund 7 4 1 2 10 - 7 13 Molde 7 4 1 2 10 - 7 13 Ranheim 7 4 1 2 13 - 12 13 Tromsø 7 3 2 2 14 - 9 11 Vålerenga 7 3 2 2 12 - 11 11 Odd 7 3 1 3 8 - 9 10 Sarpsborg 7 2 3 2 9 - 8 9 Strømsgodset 7 2 2 3 11 - 9 8 Kristiansund 7 1 4 2 8 - 9 7 Stabæk 7 1 4 2 9 - 14 7 Bodø/Glimt 7 1 2 4 4 - 9 5 Sandefjord 7 1 2 4 10 - 17 5 Lillestrøm 7 1 1 5 8 - 13 4 Start 7 1 1 5 7 - 16 4 Slik går det med alle de 168 lagene mellom Eliteserien og 3. divisjon